sasicodes/solvari-1 huggingface dataset:
இஸ்ரயேலின் கடவுளான படைகளின் ஆண்டவர் கூறுவது இதுவே உங்களிடையே இருக்கும் உங்கள் இறைவாக்கினரும் குறிசொல்வோரும் உங்களை ஏமாற்றாதவாறு பார்த்துக்கொள்ளுங்கள்
ஆண்டவர் இவ்வாறு கூறுகிறார் பாபிலோனில் எழுபது ஆண்டுகள் முடிந்தபின் நான் உங்களைச் சந்திக்க வருவேன் உங்களுக்கு நான் கொடுத்திருந்த வாக்குறுதியின்படி உங்களை இந்த இடத்திற்குக் கொண்டு வந்து சேர்ப்பேன்
ஏனெனில் உங்களுக்காக நான் வகுத்திருக்கும் திட்டங்கள் எனக்குத் தெரியும் அன்றோ அவை வளமான எதிர்காலத்தையும் நம்பிக்கையும் உங்களுக்கு அளிப்பதற்கான நல்வாழ்வின் திட்டங்களே அன்றி கேடு விளைவிப்பதற்கான திட்டங்கள் அல்ல என்கிறார் ஆண்டவர்
அடிமைத்தனத்தினின்று உங்களை அழைத்து வருவேன் நான் உங்களை விரட்டியடித்துள்ள எல்லா மக்களிங்களினின்றும் இடங்களினின்றும் கூட்டிச் சேர்ப்பேன் என்கிறார் ஆண்டவர்
ஆதலால் தாவீதின் அரியணையில் வீற்றிருக்கும் அரசனைப் பற்றியும் இந்நகரில் வாழும் எல்லா மக்களைப்பற்றியும் உங்களோடு நாடு கடத்தப்படாத உங்கள் சகோதரர்களைப் பற்றியும் ஆண்டவர் கூறுவது இதுவே
உலகின் எல்லா அரசுகளும் அவர்களை அருவருக்கும்படி செய்வேன் நான் அவர்களை விரட்டியடித்துள்ள எல்லா நாடுகளிடையிலும் அவர்களைச் சாபத்திற்கும் பேரச்சத்திற்கும் நகைப்பிற்கும் கண்டனத்திற்கும் உள்ளாக்குவேன்
ஏனெனில் என் ஊழியர்களான இறைவாக்கினர்களை நான் அவர்களிடம் திரும்பத் திரும்ப அனுப்பியிருந்தும் அவர்கள் என் சொற்களுக்குச் செவி கொடுக்கவில்லை
என் பெயரால் உங்களுக்குப் பொய்யை இறைவாக்காக உரைத்து வரும் கோலயாவின் மகன் ஆகாபைக் குறித்தும் மாசேயாவின் மகன் செதேக்கியாவைக் குறித்தும் இஸ்ரயேலின் கடவுளான படைகளின் ஆண்டவர் கூறுவது இதுவே இதோ நான் அவர்களைப் பாபிலோனிய மன்னன் நெபுகத்னேசரின் கையில் ஒப்புவிப்பேன்
அவர்களுக்கு நேர்ந்ததை முன்னிட்டு பாபிலோனுக்கு யூதாவிலிருந்து நாடுகடத்தப்பட்டோ ர் அனைவரும் பாபிலோனிய மன்னன் நெருப்பில் போட்டுச் சுட்டெரித்த செதேக்கியாவைப் போலவும் ஆகாபைப் போலவும் ஆண்டவர் உன்னை ஆக்குவாராக என்று சாபமிடுவர்
ஏனெனில் அவர்கள் இஸ்ரயேலில் மதிகேடானதைச் செய்துள்ளார்கள் பிறருடைய மனைவியரோடு விபசாரம் செய்துள்ளார்கள் நான் அவர்களுக்கு ஆணையிடாதிருந்தும் அவர்கள் என் பெயரால் பொய்வாக்கு உரைத்துள்ளார்கள்
இஸ்ரயேலின் கடவுளாகிய படைகளின் ஆண்டவர் இவ்வாறு கூறுகிறார் நீ உன் பெயரால் மடல்கள் எழுதி எருசலேமில் இருக்கும் எல்லா மக்களுக்கும் மாசேயாவின் மகனும் குருவமான செப்பனியாவுக்கும் மற்ற குருக்கள் அனைவருக்கும் அவற்றை அனுப்பி வைத்துள்ளாய்
செப்பனியாவுக்கு நீ எழுதியது ஆண்டவர் இல்லத்தில் நீர் பொறுப்பாளராய்஠ இருக்கும் பொருட்டும் இறைவாக்கினர்போல் நடிக்கும் எந்தப் பைத்தியக்காரனையும் தொழுவிலடித்து விலங்கிடும் பொருட்டும் குருவாகிய யோயாதாவுக்குப் பதிலாக ஆண்டவர் உம்மைக் குருவாக ஏற்படுத்தியுள்ளார்
இதனால் அவன் பாபிலோனில் இருக்கும் எங்களுக்கு உங்களது அடிமைத்தனம் நெடுநாள் நீடிக்கும் எனவே வீடுகளைக் கட்டி அவற்றில் குடியிருங்கள் தோட்டங்கள் அமைத்து அவற்றின் விளைச்சலை உண்ணுங்கள் என்று செய்தி அனுப்பியுள்ளான்
நாடு கடத்தப்பட்டோ ர் எல்லாருக்கும் நீ எழுதி அனுப்ப வேண்டியது நெகலாமியனான செமாயாவைப்பற்றி ஆண்டவர் இவ்஥வாறு கூறுகிறார் நான் அனுப்பாதிருந்தும் செமாயா உங்களுக்குப் பொய்யை இறைவாக்காக உரைத்து அதை நீங்கள் நம்புமாறு செய்துள்ளான்
என் மக்களுக்கு நான் செய்யும் நன்மைகளை அவன் காணமாட்டான் ஏனெனில் ஆண்டவருக்கு எதிராக மக்கள் கிளர்ச்சி செய்யுமாறு அவன் போதித்துள்ளான் என்கிறார் ஆண்டவர்
இஸ்ரயேலின் கடவுளாகிய ஆண்டவர் இவ்வாறு கூறுகிறார் நான் உனக்குச் சொல்லியிருக்கும் சொற்களை எல்லாம் ஏட்டுச் சுருளில் எழுதிவை
அப்பொழுது என்னுடைய மக்களான இஸ்ரயேலையும் யூதாவையும் அவர்களது அடிமைத்தனத்தினின்று அழைத்து வருவேன் அவர்களுடைய மூதாதையர்க்கு நான் கொடுத்திருந்த நாட்டுக்கு அவர்களைத் திரும்பிவரச் செய்வேன்
படைகளின் ஆண்டவர் இவ்வாறு கூறுகிறார் அந்நாளில் உன்னுடைய கழுத்திலிருக்கும் அவனது நுகத்தை முறித்துப்போடுவேன் அவனுடைய விலங்குகளை உடைத்தெறிவேன்
ஆனால் அவர்களின் கடவுளாகிய ஆண்டவருக்கும் அவர்களுக்காக நான் எழச்செய்யவிருக்கும் மன்னன் தாவீதுக்கும் அவர்கள் ஊழியம் புரிவார்கள்
எந்த மக்களினத்தார் இடையே நான் உன்னைச் சிதறடித்தேனோ அவர்கள் அனைவரையும் முற்றிலும் அழித்தொழிப்பேன் உன்னையோ முற்றிலும் அழிக்கமாட்டேன் உன்னை நீதியான முறையில் தண்டிப்பேன் உன்னைத் தண்டிக்காமல் விட்டுவிடமாட்டேன் உன்னை எவ்வகையிலேனும் தண்டியாதுவிடேன்
உன் காதலர் அனைவரும் உன்னை மறந்துவிட்டனர் உன்னை அவர்கள் தேடுவதே இல்லை மாற்றான் தாக்குவது போல நான் உன்னைத் தாக்கினேன் கொடியோன் தண்டிப்பதுபோல நான் உன்னைத் தண்டித்தேன் ஏனெனில் உனது குற்றம் பெரிது உன் பாவங்களோ எண்ணற்றவை
உனது வேதனையைத் தணிக்கமுடியாது ஏனெனில் உனது குற்றமோ பெரிது உன் பாவங்களோ எண்ணற்றவை எனவே இவற்றை எல்லாம் நான் உனக்குச் செய்தேன்
ஆயினும் உன்னை விழுங்குவோர் எல்லாரும் விழுங்கப்படுவர் உன் பகைவர் எல்லாரும் ஒருவர் விடாமல் நாடுகடத்தப்படுவர் உன்னைக் கொள்ளையடிப்போர் அனைவரும் கொள்ளையடிக்கப்படுவர் உன்னைச் சூறையாடுவோர் அனைவரும் நான் கையளிக்க சூறையாடப்படுவர்
ஆண்டவர் இவ்வாறு கூறுகின்றார் அடிமைத்தனத்தினின்று நான் யாக்கோபின் கூடாரங்களை திரும்பக் கொணர்வேன் அவனுடைய உறைவிடங்கள்மீது நான் இரக்கம் காட்டுவேன் அவற்றின் இடிபாடுகள்மேலேயே நகர் மீண்டும் கட்஠டி எழுப்பப்படும் அரண்மனையும் அதற்குரிய இடத்திலேயே அமைக்கப்படும்
அவர்களுடைய பிள்ளைகள் முன்புபோல் இருப்பர் அவர்களது கூட்டமைப்பு என் திருமுன் நிலை நாட்டப்படும் அவர்களை ஒடுக்குவோர் அனைவரையும் தண்டிப்பேன்
அவர்களின் தலைவன் அவர்களுள் ஒருவனாகவே இருப்பான் அவர்களை ஆள்பவன் அவர்கள் நடுவினின்றே தோன்றுவான் அவன் என்னை நெருங்கிவரச் செய்வேன் அவனும் என்னை அணுகிவருவான் ஏனெனில் என்னை அணுகிவர வேறு யாருக்குத் துணிவு உண்டு
ஆண்டவர் மனத்தில் கொண்டுள்ள திட்டங்கள் அனைத்தையும் செயல்படுத்தி நிறைவேற்றாமல் அவரது வெஞ்சினம் திரும்பிவராது வரவிருக்கும் நாள்களில் அதை நீங்கள் உணர்வீர்கள்
ஆண்டவர் இவ்வாறு கூறுகிறார் அக்காலத்தில் இஸ்ரயேலின் குடும்பங்கள் எல்லாவற்றுக்கும் நான் கடவுளாய் இருப்பேன் அவர்கள் என் மக்களாய் இருப்பார்கள்
ஆண்டவர் கூறுவது இதுவே வாளுக்குத் தப்பிப் பிழைத்த மக்கள் பாலைநிலத்தில் என் அருளைக் கண்டடைந்தனர் இஸ்ரயேலர் இளைப்பாற விரும்பினர்
கன்னிப் பெண்ணாகிய இஸ்ரயேலே உன்னை நான் மீண்டும் கட்டி எழுப்புவேன் நீயும் கட்டி எழுப்பப்படுவாய் மீண்டும் உன் மேளதாளங்களை நீ எடுத்துக் கொள்வாய் மகிழ்ச்சியுற்றோர் போல நடனம் ஆடிக் கொண்டு நீ வெளியேறுவாய்
ஏனெனில் ஒரு நாள் வரும் அப்பொழுது எப்ராயிம் மலையில் எழுந்திருங்கள் நான் சீயோனுக்குப் போவோம் நம் கடவுளாகிய ஆண்டவரிடம் செல்வோம் என்று காவலர் அழைப்பு விடுப்பர்
ஆண்டவர் தொடர்ந்து கூறுகிறார் யாக்கோபை முன்னிட்டு மகிழ்ந்து பாடுங்கள் மக்களினத் தலைவனைக் குறித்து ஆர்ப்பரியுங்கள் முழக்கம் செய்யுங்கள் புகழ்பாடுங்கள் ஆண்டவர் இஸ்ரயேலில் எஞ்சியோராகிய தம் மக்களை மீட்டருளினார் என்று பறைசாற்றுங்கள்
அவர்களுள் பார்வையற்றோரும் காழனமுற்றோரும் கருவுற்றோரும் பேறுகாலப் பெண்டிரும் அடங்குவர் பெரும் கூட்டமாய் அவர்கள் இங்குத் திரும்பி வருவர்
அழுகையோடு அவர்கள் திரும்பி வருவார்கள் ஆறுதலளித்து அவர்களை நான் அழைத்து வருவேன் நீரோடைகள் ஓரமாக அவர்களை நான் நடத்திச் செல்வேன் இடறிவிழாதவாறு சீரான வழியில் அவர்கள் நடக்கச் செய்வேன்
மக்களினத்தாடரே ஆண்டவரின் வாக்கைக் கேளுங்கள் தொலையிலுள்ள கடலோரப் பகுதிகளில் அதை அறிவியுங்கள் இஸ்ரயேலைச் சிதறடித்தவரே அதைக் கூட்டிச் சேர்ப்பார் ஆயர் தம் மந்தையைக் காப்பதுபோல் அதைக் காப்பார் என்று சொல்லுங்கள்
அவர்கள் வந்து சீயோனின் உச்சியில் பாடி மகிழ்வார்கள் தானியம் திராட்சை இரசம் எண்ணெய் ஆட்டுக்குட்டிகள் கன்றுகாலிகள் ஆகிய ஆண்டவரின் கொடைகளை முன்னிட்டுப் பூரிப்படைவார்கள் அவர்களது வாழ்க்கை நீர்வளம் மிக்க தோட்டம் போல் இருக்கும் அவர்கள் இனிமேல் ஏங்கித் தவிக்க மாட்டார்கள்
அப்பொழுது கன்னிப்பெண்கள் நடனம் ஆடிக் களித்திருப்பர் அவ்வாறே இளைஞரும் முதியோரும் மகிழ்ந்திருப்பர் அவர்களுடைய அழுகையை நான் மகிழ்ச்சியாக மாற்றுவேன் அவர்களுக்கு ஆறுதல் அளிப்பேன் துன்பத்திற்குப் பதிலாக இன்பத்தை அருள்வேன்
இராகேல் தம் குழந்தைகளுக்காக அழுதுகொண்டிருக்கின்றார் ஆறுதல் பெற அவர் மறுக்கின்றார் ஏனெனில் அவருடைய குழந்தைகள் அவரோடு இல்லை
ஆண்டவர் இவ்வாறு கூறுகின்றார் நீ அழுகையை நிறுத்து கண்ணீர் வடிக்காதே ஏனெனில் உனது உழைப்புக்குப் பயன் கிடைக்கும் என்கிறார் ஆண்டவர்
எப்ராயிமின் புலம்பலை நான் உண்மையாகவே கேட்டேன் பணியாத இளம் காளையை அடித்துத் திருத்துவதுபோல நீர் என்னைத் தண்டித்துத் திருத்தினீர் நீர் என்னைத் திரும்ப அழைத்துச் செல்லும் நானும் திரும்பி வரவேன் ஏனெனில் என் கடவுளாகிய ஆண்டவர் நீரே
உம்மை விட்டு விலகிச் சென்றபின் நான் மனம் வருந்தினேன் பயிற்றுவிக்கப்பட்டபின் நான் மார்பில் அறைந்து கொண்டேன் என் இளமையின் அவமானம் இன்னும் என்னிடம் காணப்பட்டது
உனக்கு எதிராக நான் அடிக்கடி பேசியபோதிலும் உன்னை நான் இன்னும் நினைவில் கொண்டிருக்கிறேன் உனக்காக என் இதயம் ஏங்கித் தவிக்கின்றது திண்ணமாய் உனக்கு நான் இரக்கம் காட்டுவேன் என்கிறார் ஆண்டவர்
உனக்கெனச் சாலை அடையாளங்களை அமைத்துக்கொள் உனக்கெனக்கைகாட்டிகளை நாட்டிக்கொள் நீ நடந்து சென்ற வழியாகிய நெடுஞ்சாலையை நினைவில் கொள்
இஸ்ரயேலின் கடவுளாகிய படைகளின் ஆண்டவர் கூறுவது இதுவே அடிமைத்தனத்தினின்று அவர்களை நான் திரும்பக் கொணரும் பொழுது நீதியின் இருப்பிடமே பய்மை மிகு மலையே ஆண்டவர் உனக்கு ஆசி வழங்குவாராக என்னும் வாழ்த்துரை யூதா நாட்டிலும் அதன் நகர்களிலும் மீண்டும் எதிரொலிக்கும்
பிடுங்கவும் தகர்க்கவும் அழிக்கவும் கவிழ்க்கவும் தீங்கிழைக்கவும் அவர்களைப் பொறுத்தமட்டில் நான் எப்படி விழிப்பாய் இருந்தேனோ அப்படியே கட்டவும் நடவும் விழிப்பாய் இருப்பேன் என்கிறார் ஆண்டவர்
அப்பொழுது நான் இஸ்ரயேல் வீட்டாரோடும் யூதாவின் வீட்டாரோடும் புதிய உடன்படிக்கை ஒன்றைச் செய்து கொள்வேன் என்கிறார் ஆண்டவர்
அவர்களுடைய மூதாதையரை எகிப்து நாட்டினின்று விடுவிப்பதற்காக அவர்களை நான் கைப்பிடித்து நடத்தி வந்தபொழுது அவர்களோடு செய்து கொண்ட உடன்படிக்கையைப் போன்று இது இராது
அந்நாள்களுக்குப் பிறகு இஸ்ரயேல் வீட்டாரோடு நான் செய்யவிருக்கும் உடன்படிக்கை இதுவே என் சட்டத்தை அவர்கள் உள்ளத்தில் பதிப்பேன் அதை அவர்களது இதயத்தில் எழுதிவைப்பேன்
ஆண்டவர் பகலில் ஒளி வீசக் கதிரவனை ஏற்படுத்தியுள்ளார் இரவில் ஒளி கொடுக்க நிலாவையும் விண்மீன்களையும் நியமித்துள்ளார் அலைகள் முழங்குமாறு கடல் கொந்தளிக்கச் செய்துள்ளார் படைகளின் ஆண்டவர் என்பது அவரது பெயராம்
மேற்கண்ட நியமங்கள் என்஠ திருமுன்னின்று மறைந்துவிடுமாயின் இஸ்ரயேலின் வழிமரபினர் என் முன்னிலையில் ஒரு தனி இனமாய் என்றென்றும் இல்லாமல் போய்விடுவர் என்கிறார் ஆண்டவர்
ஆண்டவர் இவ்வாறு கூறுகிறார் மேலே வான்வெளி அளக்கப்படக் கூடுமாயின் கீழே பூவுலகின் அடித்தளங்களைக் கண்டுபிடிக்க இயலுமாயின் இஸ்ரயேலின் வழிமரபினரின் அனைத்துச் செயல்களையும் முன்னிட்டு அவர்கள் அனைவரையும் நான் தள்ளிவிடுவேன் என்கிறார் ஆண்டவர்
பிணச் சாம்பல் பள்ளத்தாக்கு முழுவதும் கிதரோன் நீரோடை முதல் கிழக்கே குதிரை வாயிலின் மூலைவரை உள்ள வயல்வெளி முழுவதும் ஆண்஠டவருக்குப் புனிதமானதாய் இருக்கும்
யூதாவின் அரசன் செதேக்கியாவினுடைய ஆட்சியின் பத்தாம் ஆண்டில் அதாவது நெபுகத்னேசரது ஆட்சியின் பதினெட்டாம் ஆண்டில் ஆண்டவரிடமிருந்து எரேமியாவுக்கு வாக்கு அருளப்பட்டது
ஆண்டவர் உரைத்திருந்தவாறே என் உறவினரின் மகன் அனமேல் காவல் கூடத்தில் இருந்த என்னிடம் வந்து தயவு செய்து பென்யமின் நாட்டில் அனத்தோத்தில் உள்ள என் நிலத்தை நீர் விலைக்கு வாங்கிக்கொள்ளும் ஏனெனில் அதை மீட்டு உடைமையாக்கிக்கொள்வது உமது உரிமை நீரே அதை வாங்கிக்கொள்ளும் என்று வேண்டினார்
அதன்படி அனத்தோத்தில் இருந்த அந்த நிலத்தை என் உறவினரின் மகன் அனமேலிடமிருந்து நான் வாங்கினேன் அதற்கு விலையாகப் பதினேழு செக்கேல் வெள்ளியை அவரிடம் நிறுத்துக் கொடுத்தேன்
பின்னர் விதி முறைகளும் நிபந்தனைகளும் அடங்கிய முத்திரையிடப்பட்ட ஒப்பந்தப் பத்திரத்தையும் அதன் முத்திரையிடப்படாத நகலையும் நான் பெற்றுக் கொண்டேன்
என் உறவினரின் மகன் அனமேல் முன்னிலையிலும் பத்திரத்தில் கையொப்பமிட்டிருந்த சாட்சிகள் முன்னிலையிலும் காவல்கூடத்தில் உட்கார்ந்திருந்த யூதர் அனைவருடைய முன்னிலையிலும் நான் அதைக் கொடுத்தேன்
இஸ்ரயேலின் கடவுளாகிய படைகளின் ஆண்டவர் இவ்வாறு கூறுகிறார் இந்த ஒப்பந்தப் பத்திரங்களைஅதவாது முத்திரையிடப்பட்டதையும் அதன் நகலையும்எடுத்துக்கொள்
ஏனெனில் இஸ்ரயேலின் கடவுளாகிய படைகளின் ஆண்டவர் கூறுவது இதுவே இந்நாட்டில் வீடுகளும் நிலங்களும் திராட்சைத் தோட்டங்களும் மீண்டும் விலைக்கு வாங்கப்படும்
என் தலைவராகிய ஆண்டவரே உம் மிகுந்த ஆற்றலாலும் ஓங்கிய புயத்தாலும் விண்ணையும் மண்ணையும் படைத்தவர் நீரே உமக்குக் கடினமானது எதுவும் இல்லை
நீர் எகிப்து நாட்டில் செய்த அடையாளங்களையும் வியத்தகு செயல்களையும் இஸ்ரயேலிலும் மற்ற எல்லா மக்களினத்தார் நடுவிலும் இன்றுவரை தொடர்ந்து புரிந்துவருகிறீர்
அடையாளங்கள் மற்றும் வியத்தகு செயல்களால் பேரச்சம் உண்டாக வலிமை மிகு கையோடும் ஓங்கிய புயத்தோடும் உம் மக்கள் இஸ்ரயேலை எகிப்து நாட்டினின்று நீர் கூட்டிக் கொண்டு வந்தீர்
இதோ நகரைக் கைப்பற்றும் பொருட்டு முற்றுகைத்தளங்கள் எழுகின்றன வாள் பஞ்சம் கொள்ளைநோய் காரணமாக நகரை எதிர்த்துப் போரிடும் கல்தேயர் அதைக் கைப்பற்றுவர்
தலைவராகிய ஆண்டவரே நீர் என்னைப் பார்த்து வெள்ளியை விலையாகக் கொடுத்து உனக்கு நிலத்தை வாங்கிக் கொள் அதற்குச் சாட்சிகளையும் வைத்துக் கொள் என்று சொல்கிறீரே ஆனால் நகர் கல்தேயரின் கையில் ஏற்கெனவே வீழ்ந்து விட்டதே
இந்நகரை எதிர்த்துப் போரிடும் கல்தேயர் அதன் உள்ளே புகுந்து அதற்குத் தீ வைப்பர் அதனோடு வீடுகளையும் தீக்கிரையாக்குவர் ஏனெனில் அந்த வீடுகளின் மேல் தளங்களில்தான் மக்கள் பாகாலுக்குத் பபம் காட்டினார்கள் வேற்றுத் தெய்வங்களுக்கு நீர்மப் படையல்களைப் படைத்தார்கள் இவ்வாறு அவர்கள் எனக்குச் சினமூட்டினார்கள்
இஸ்ரயேல் மக்களும் தங்கள் இளமை முதல் எனது திருமுன் தீமை ஒன்றையே செய்துவந்துள்ளார்கள் ஆம் இஸ்ரயேல் மக்கள் தங்கள் செயல்களால் எனக்குச் சினமூட்டியதைத் தவிர வேறு எதுவும் செய்ததில்லை என்கிறார் ஆண்டவர்
ஏனெனில் இஸ்ரயேல் மக்களும் யூதா மக்களும் தங்஠களது எல்லாத் தீச்செயல்கள் மூலம் எனக்குச் சினமூட்டினார்கள் அவர்களும் அவர்களுடைய அரசர் தலைவர் குருக்கள் இறைவாக்கினர் யூதா மக்கள் எருசலேம்வாழ் மக்கள் ஆகிய அனைவருமே இவ்வாறு செய்துள்ளார்கள்
திரும்பத் திரும்ப நான் அவர்களுக்குக் கற்றுக் கொடுத்திருந்தும் அவர்கள் அதற்குச் செவிகொடுக்கவும் இல்லை அறிவுரையை ஏற்றுக் கொள்ளவும் இல்லை
மோலேக்கு தெய்வத்஠துக்குத் தங்கள் புதல்வர் புதல்வியரைத் தீயில் சுட்டெரிக்கும்படி பென்இன்னோம் பள்ளத்தாக்கில் பாகாலின் தொழுகை மேடுகளை எழுப்பினார்கள்
இத்தகைய அருவருப்பான செயலைச் செய்தவன்மூலம் யூதா பாவத்தில் விழவேண்டும் என்று நான் அவர்களுக்குக் கட்டளையிடவில்லை இது என் எண்ணத்தில் கூட எழவில்லை
இப்பொழுதோ வாள் பஞ்சம் கொள்ளைநோய் காரணமாக இந்நகர் பாபிலோனிய மன்னனிடம் கையளிக்கப்பட்டுள்ளது என்று நீங்கள் இந்நகரைப் பற்றிக் கூறுகிறீர்கள்
இதோ என் சினத்திலும் சீற்றத்திலும் வெஞ்சினத்திலும் நான் அவர்களைத் துரத்தியடித்துள்ள எல்லா நாடுகளினின்றும் அவர்களைக் சுட்டிச் சேர்ப்பேன் அவர்களை இந்த இடத்திற்குத் திரும்பக் கூட்டி வந்து பாதுகாப்புடன் அவர்களை வாழச் செய்வேன்
அவர்களுக்கு நன்மை புரிவதில் நான் மகிழ்ச்சி அடைவேன் என் முழு இதயத்தோடும் முழு உள்ளத்தோடும் அவர்களை நான் இந்நாட்டில் உறுதியாக நிலைநாட்டுவேன்
ஏனெனில் ஆண்டவர் இவ்வாறு கூறுகிறார் இத்தகைய பெரும் தீங்கு அனைத்தையும் இம்மக்கள்மீது வரச் செய்தது போலவே நான் அவர்களுக்கு அறிவித்திருக்கும் எல்லா நலன்களையும் அவர்களுக்கு வழங்குவேன்
இது மனிதர்களோ விலங்குகளோ இல்லாத பாழடைந்த நாடு இது கல்தேயரிடம் கையளிக்கப்பட்டுள்ள நாடு என்று எந்த நாட்டைப் பற்றி நீங்கள் கூறுகிறீர்களோ அந்த நாட்டில் நீங்கள் மீண்டும் விலைக்கு நிலங்களை வாங்குவீர்கள்
வெள்ளியை விலைக்குக் கொடுத்து நிலங்கள் வாங்குவர் அவற்றுக்குப் பத்திரம் எழுதி முத்திரையிடுவர் இவை சாட்சிகள் முன்னிலையில் பென்யமின் நாட்டிலும் எருசலேமின் சுற்றுப் புறங்களிலும் யூதாவின் நகர்களிலும் மலைப் பகுதியிலுள்ள நகர்களிலும் செபேலாவைச் சார்ந்த நகர்களிலும் நெகேபைச் சார்ந்த நகர்களிலும் நிகழும்
முற்றுகைத் தளங்கள் வாள் முதலியவற்றால் தகர்க்கப்பட்டுக் கிடக்கும் இந்நகரின் வீடுகளைக் குறித்தும் யூதா அரசர்களின் அரண்மனைக் குறித்தும் இஸ்ரயேலின் கடவுளாகிய ஆண்டவர் கூறுவது இதுவே
எதிர்த்துப் போரிடவும் சினம்கொண்டு சீற்றமுற்று நான் வெட்டி வீழத்திய மனிதர்களின் பிணங்களால் வீடுகளை நிரப்பவும் இதோ கல்தேயர் வந்துகொண்டிருக்கின்றனர்
யூதாவை அதன் அடிமைத்தனத்தினின்றும் இஸ்ரயேலை அதன் அடிமைத்தனத்தினின்றும் நான் அழைத்துவருவேன் முன்பு இருந்தது போன்று அவற்றைக் கட்டி எழுப்புவேன்
எனக்கு எதிராக அவர்கள் செய்துள்ள பாவங்களினின்று அவர்களை நான் பய்மைப்படுத்துவேன் அவர்கள் எனக்கு விரோதமாய்ச் செய்துள்ள குற்றங்கள் கிளர்ச்சிகள் ஆகிய எல்லாவற்றையும் நான் மன்னிப்பேன்
நான் எருசலேமுக்குச் செய்துவரும் எல்லா நன்மைகளையும் பற்றிக் கேள்வியுறும் உலகின் மக்களினத்தார் அனைவரின் முன்னிலையில் அது எனக்கு மகிழ்ச்சி புகழ்ச்சி மாட்சி தரும் நகராய் விளங்கும்
ஆண்஠டவர் இவ்வாறு கூறுகிறார் ஆளரவமற்ற பாழ்நிலம் என நீங்கள் அழைக்கும் இவ்விடத்தில் மனிதனோ குடிமகனோ விலங்கோ இன்றிப் பாழடைந்து கிடக்கும் யூதாவின் நகர்களிலும் எருசலேமின் தெருக்களிலும்
படைகளின் ஆண்டவருக்கு நன்றி செலுத்துங்கள் ஏனெனில் அவர் நல்லவர் அவரது பேரன்பு என்றென்றுமுள்ளது எனப் பாடியவாறு ஆண்஠டவர் இல்லத்திற்கு நன்றிப் பலிகளைக் கொண்டுசெல்வோரின் பேரொலியும் கேட்கும் ஏனெனில் நாட்டை நான் அடிமைத்தனத்தினின்று விடுவித்து முன்னைய நன்னிலைக்கு உயர்த்துவேன் என்கிறார் ஆண்டவர்
படைகளின் ஆண்டவர் இவ்வாறு கூறுகிறார் மனிதனோ விலங்கோ இன்றிப் பாழடைந்து கிடக்கும் இவ்விடத்திலும் இதை அடுத்த எல்லா நகர்களிலும் இடையர் தம் மந்தைகளை இளைப்பாற்றும் குடியிருப்புகள் மீண்டும் தோன்றும்
மலைப் பகுதியிலுள்ள நகர்களிலும் செபேலாவைச் சார்ந்த நகர்களிலும் நெகேபைச் சார்ந்த நகர்களிலும் பென்யமின் நாட்டிலும் எருசலேமின் சுற்றுப் புறங்களிலும் யூதாவின் நகர்களிலும் ஆடுகளை எண்ணிச் சரிபார்ப்பவனின் கண்காணிப்பில் அவை மீண்டும் கடந்து செல்லும் என்கிறார் ஆண்டவர்
என் திருமுன் எரிபலிகள் செலுத்தவும் தானியப் படையல்கள் ஒப்புக்கொடுக்கவும் என்றென்றும் பலிகள் நிறைவேற்றவும் தக்க ஒருவர் லேவி குலத்துக் குருக்களிடையே இராமல் போகார்
ஆண்டவர் இவ்வாறு கூறுகிறார் பகலும் இரவும் முறைப்படி வராதவாறு அவற்றோடு நான் செய்துகொண்ட உடன்படிக்கை உங்களால் உடைத்தெறியப்படுமாயின்
என் ஊழியன் தாவீதோடு நான் செய்துகொண்ட உடன்படிக்கையும் உடைத்தெறியப்படும் தாவீதின் அரியணையேறி ஆட்சிசெய்யும் மைந்தன் அவனுக்கு இருக்கமாட்டான் என் பணியாளர்களான லேவி குலத்துக் குருக்களுக்கும் இவ்வாறே நிகழும்
எண்ணமுடியாத விண்மீன்களையும் அளக்க முடியாத கடல் மணலையும் போல என் ஊழியன் தாவீதின் வழி மரபினரையும் என் பணியாளரான லேவியரையும் நான் பெருகச் செய்வேன்
ஆண்டவர் கூறுவது இதுவே நான் பகலோடும் இரவோடும் உடன்படிக்கை செய்திராவிடில் விண்ணுக்கும் மண்ணுக்கும் உரிய ஒழுங்கு முறைகளை நிறுவியிராவிடில்
ஆபிரகாம் ஈசாக்கு யாக்கோபு ஆகியோரின் வழிமரபினரை ஆள்வதற்குத் தாவீதின் வழிமரபினரிலிருந்து யாரையும் தேர்ந்துகொள்ளமாட்டேன்
பாபிலோனிய மன்னன் நெபுகத்னேசரும் அவருடைய எல்லாப் படைகளும் அவரது ஆட்சிக்கு உட்பட்ட உலகின் அரசுகள் மக்களினங்கள் அனைத்தும் எருசலேமையும் அதன் நகர்களையும் எதிர்த்துப் போரிட்டுக்கொண்டிருந்த வேளையில் ஆண்டவரிடமிருந்து எரேமியாவுக்கு அருளப்பட்ட வாக்கு
இஸ்ரயேலின் கடவுளாகிய ஆண்டவர் இவ்வாறு கூறுகிறார் நீ போய் யூதா அரசன் செதேக்கியாவிடம் சொல்லவேண்டியது ஆண்டவர் கூறுவது இதுவே பாபிலோனிய மன்னனிடம் இந்நகரைக் கையளிக்கப்போகிறேன்
உனக்குமுன் வாழ்ந்த பண்டைய அரசர்களான உன் மூதாதையரின் நினைவாக மக்கள் நறுமணப் பொருள்களை எரித்தது போன்று உன் நினைவாகவும் எரிப்பார்கள் ஜயோ தலைவா எனச் சொல்லி உன்பொருட்டுப் புலம்புவார்கள் இது உறுதி என்கிறார் ஆண்டவர்
அப்பொழுது எருசலேமுக்கு எதிராகவும் யூதாவின் அரண்சூழ் நகர்களுள் எஞ்சியிருந்த இலாக்கிசு அசேக்காவுக்கு எதிராகவும் பாபிலோனிய மன்னனின் படை போரிட்டுக் கொண்டிருந்தது
விடுதலையை அறிவிப்பதற்காக அரசன் செதேக்கியா எருசலேம் மக்கள் அனைவரோடும் உடன்படிக்கை செய்துகொண்டபின் ஆண்டவரின் வாக்கு எரேமியாவுக்கு அருளப்பட்டது
யூதா நாட்டினர் எவரும் தம் சகோதரரை அடிமைப்படுத்தாமல் அவரவர் தம் எபிரேய அடிமைகளான ஆண் பெண் அனைவரையும விடுதலை செய்ய வேண்டும் என்பதே அவ்வுடன்படிக்கை
உடன்படிக்கை செய்துகொண்ட தலைவர்கள் மக்கள் ஆகிய எல்லாரும் தம் அடிமைகளான ஆண் பெண் அனைவரும் தொடர்ந்து அடிமைகளாய் இராதவாறு அவர்களுக்கு விடுதலை அளிக்க உடன்பட்டு அவர்களை விடுதலை செய்தார்கள்
ஆனால் பின்னர் அவர்கள் தங்கள் மனத்தை மாற்றிக்கொண்டார்கள் தாங்கள் ஏற்கெனவே விடுதலை செய்திருந்த ஆண் பெண்களை மீண்டும் அடிமைப்படுத்திக்஠கொண்டார்கள்
இஸ்ரயேலின் கடவுளான ஆண்டவர் கூறுவது இதுவே அடிமைத்தன வீடாகிய எகிப்து நாட்டினின்று உங்கள் மூதாதையரை அழைத்துவந்த நாளில் நான் அவர்களோடு ஓர் உடன்படிக்கை செய்துகொண்டேன்
உங்களிடம் அடிமைகளாய் விற்கப்பட்ட உங்கள் எபிரேய சகோதரர்கள் அனைவரும் ஆறு ஆண்டுகள் உங்களுக்குப் பணிவிடை புரிந்தபின் ஏழாம் ஆண்டின் முடிவில் அனைவரும் உங்களிடமிருந்து விடுதலை பெறவேண்டும் என்று நான் அப்போது உங்களுக்குக் கட்டளையிட்டிருந்தேன்
ஆனால் நீங்கள் சற்றுமுன்பு மனம் வருந்தி ஒவ்வோருவரும் தம் சகோதருக்கு விடுதலை கொடுத்ததன் மூலம் என் முன்னிலையில் நேர்மையாக நடந்துகொண்டீர்கள் என் பெயர் விளங்கும் இல்லத்தில் என் திருமுன் நீங்கள் உடன்படிக்கை செய்து கொண்டீர்கள்
ஆனால் உங்கள் மனத்தை நீங்கள் மீண்டும் மாற்றிக் கொண்டீர்கள் என் பெயருக்குக் களங்கம் வருவித்தீர்கள் தங்கள் விருப்பம்போல் செல்லும்படி நீங்கள் ஒவ்வொருவரும் விடுதலை செய்திருந்த ஆண் பெண்களை நீங்கள் மீண்டும் அடிமைப்படுத்திக் கொண்டீர்கள்
எனவே ஆண்டவர் இவ்வாறு கூறுகிறார் நீங்கள் எனக்குச் செவிசாய்க்கவில்லை உங்கள் சகோதரருக்கும் அடுத்திருப்பவருக்கும் விடுதலை அறிவிக்கவுமில்லை
இளங் காளையின் துண்டங்களுக்கு நடுவே கடந்து பேன யூதாவின் தலைவர்கள் எருச஧லுமின் தலைவர்கள் அரசவையோர் குருக்கள் நாட்டுமக்கள் அனைவரும் என் திருமுன் செய்துகொண்ட உடன்படிக்கையை மீறி அதன் உடன்பாடுகளை நிறைவேற்றத் தவறினார்கள்
யூதா அரசன் செதேக்கியாவையும் நாட்டுத் தலைவர்களையும் அவர்தம் பகைவர்கையிலும் அவர்களது உயிரைப் பறிக்கத் தேடுவோர் கையிலும் உங்களிடமிருந்து பின்வாங்கி நிற்கும் பாபிலோனிய மன்னனது படையின் கையிலும் ஒப்புவிப்பேன்
அவ்வாறே அபட்சனியாவின் பேரனும் மற்றோர் எரேமியாவின் மகனுமான யாசனியாவையும் அவருடைய சகோதரரையும் புதல்வர் எல்லாரையும் இரேக்காபு வீட்டார் அனைவரையும நான் அழைத்து
நான் திராட்சை இரசம் நிறைந்த பாத்திரங்களையும கிண்ணங்களையும் இரேக்காபு வீட்டாரின் மக்கள்முன் வைத்து அவர்களை நோக்கி திராட்சை இரசம் பருகுங்கள் என்றேன்
அவர்களோ நாங்கள் திராட்சை இரசம் பருகமாட்டோ ம் ஏனெனில் இரேக்காபின் மகனும் எங்கள் மூதாதையுமான யோனதாபு எங்களுக்குக் கொடுத்துள்ள கட்டளையாவது நீங்களோ உங்கள் மக்களோ என்றுமே திராட்சை இரசம் பருகலாகாது
ஆகையால் இரேக்காபின் மகனும் எங்கள் மூதாதையுமான யோனதாபு எங்களுக்குக் கட்டளையிட்டுள்ள எல்லாவற்றுக்கும் நாங்கள் கீழ்ப்படிந்து வருகிறோம்
ஆனால் பாபிலோனிய மன்னன் நெபுகத்கேனசர் இந்நாட்டின்மீது படையெடுத்து வந்தபொழுது வாருங்கள் கல்தேயர் படைக்கும் சிரியர் படைக்கும் தப்பித்துக் கொள்ளுமாறு எருசலேமுக்கு ஓடிப் போவோம் என்று நாங்கள் சொன்னோம்
இஸ்ரயேலின் கடவுளாகிய படைகளின் ஆண்டவர் இவ்வாறு கூறுகிறார் நீ போய் யூதா மக்களையும் எருசலேம் குடிகளையும் பார்த்து நீங்கள் என் அறிவுரையை ஏற்று என் சொற்களுக்குக் கீழ்ப்படிய மாட்டீர்களா
திராட்சை இரசம் பருகவேண்டாம் என்று இரேக்காபின் மகன் யோனதாபு தம் வீட்டாருக்குக் கொடுத்திருந்த கட்டளை கடைப்பிடிக்கப்பட்டு வருகிறது
அப்படியானால் உங்களுக்கும் உங்கள் மூதாதையர்க்கும் நான் கொடுத்துள்ள நாட்டில் நீங்கள் வாழ்வீர்கள் என்று அவர்களைச் சொல்லவைத்தேன்
எனவே இஸ்ரயேலின் கடவுளாகிய படைகளின் ஆண்டவர் இவ்வாறு கூறுகிறார் இதோ நான் எச்சரித்திருந்த எல்லாத் தீங்குகளும் யூதாவுக்கும் எருசலேமின் அனைத்துக் குடிகளுக்கும் நேரிடச் செய்வேன்
ஏனெனில் நான் அவர்களோடு பேசியிருந்தும் அவர்கள் எனக்குச் செவி சாய்க்கவில்லை நான் அவர்களுக்கு அழைப்பு விடுத்திருந்தும் அவர்கள் எனக்கு மறுமொழி கூறவில்லை
இரேக்காபின் வீட்டாரிடம் எரேமியா கூறியது இஸ்ரயேலின் கடவுளாகிய படைகளின் ஆண்டவர் இவ்வாறு கூறுகிறார் நீங்கள் உங்கள் மூதாதையாம் யோனதாபின் ஆணைக்குக் கீழ்ப்படிந்து அவருடைய கட்டளைகளை எல்லாம் நிறைவேற்றி அவர் உங்களுக்குக் கொடுத்திருந்த அறிவுரை அனைத்தையும் கடைப்பிடித்து வந்துள்ளீர்கள்
ஆதலால் இஸ்ரயேலின் கடவுளாகிய படைகளின் ஆண்டவர் கூறுவது என் திருமுன் என்றும் பணிவிடை புரியத்தக்க ஒருவன் இரேக்காபின் மகன் யோனதாபுக்கு இல்லாமல் போகான்
யோசியாவின் மகனும் யூதாவின் அரசனுமான யோயாக்கிம் ஆட்சியேற்ற நான்காம் ஆண்டில் ஆண்டவரிடமிருந்து எரேமியாவுக்கு அருளப்பட்ட வாக்கு
நான் உன்னோடு பேசத் தொடங்கின நாள் முதல் அதாவது யோசியாவின் நாள்கள் தொடங்கி இந்நாள்வரை இஸ்ரயேலைக் குறிக்கும் யூதாவைக் குறித்தும் மற்ற எல்லா நாடுகளைக் குறித்தும் நான் உனக்கு உரைத்துள்ள சொற்கள் எல்லாவற்றையும் அச்சுருளில் எழுது
யூதா வீட்டாருக்கு நான் அளிக்க எண்ணியுள்ள எல்லாத் தண்டனைகள் பற்றியும் அவர்கள் அனைவரும் கேள்வியுற நேர்ந்தால் அவரவர் தம் தீய வழிகளை விட்டுத் திரும்பக்கூடும்
நோன்பு நாளன்று அங்குக் குழுமியிருக்கும் மக்களின் செவிகளில் விழும்படி நான் சொல்லச் சொல்ல நீ எழுதி வைத்த ஆண்டவரின் சொற்களை ஏட்டுச்சுருளினின்று படித்துக்காட்டு
இறைவாக்கினர் எரேமியா கட்டளையிட்டிருந்தவாறே நேரியாவின் மகன் பாரூக்கு ஆண்டவர் இல்லத்தில் ஏட்டுச்சுருளினின்று ஆண்டவருடைய சொற்களைப் படித்துக் காட்டினார்
யோசியாவின் மகனும் யூதாவின் அரசனுமான யோயாக்கிம் ஆட்சியேற்ற ஜந்தாம் ஆண்டு ஒன்பதாம் மாதத்தில் எருசலேம் மக்கள் எல்லாரும் யூதாவின் நகர்களினின்று எருசலேமுக்கு வந்திருந்த மக்கள் அனைவரும் ஆண்டவர் திருமுன் நோன்பு இருந்தனர்
அப்பொழுது செயலரான சாப்பானின் மகன் கெமரியாவின் அறையில் அதவாது ஆண்டவர் இல்லத்தின் புதுவாயிலை ஒட்டிய மேல்முற்றத்து அறையில் இருந்தவாறு மக்கள் எல்லாரும் கேட்கும்படி எரேமியாவின் சொற்களை ஏட்டுச் சுருளினின்று பாரூக்கு படித்துக்காட்டினார்
ஏட்டுச் சுருளினின்று படிக்கப் பெற்ற ஆண்டவரின் சொற்கள் எல்லாவற்றையும் கேட்டுக்கொண்டிருந்த சாப்பானின் பேரனும் கெமரியா மகனுமான மிக்காயா
அங்கே செயலராகிய எலிசாமா செமாயாவின் மகன் தெலாயா அக்போரின் மகன் எல்னாத்தான் சாப்பானின் மகன் கெமரியா அனனியாவின் மகன் செதேக்கியா ஆகியோர் உள்படத் தலைவர்கள் அனைவரும் அமர்ந்திருந்தார்கள்
மக்கள் கேட்கும்படி ஏட்டுச் சுருளினின்று பாரூக்கு படித்துக்காட்டியிருந்த சொற்கள் எல்லாவற்றையும் மிக்காயா தலைவர்களிடம் எடுத்துரைத்தார்
பின்னர் தலைவர்கள் அனைவரும் சேர்ந்து கூசியின் கொள்ளுப்பேரனும் செலேமியாவின் பேரனும் நெத்தனியாவின் மகனுமான எகுதியைப் பாரூக்கிடம் அனுப்பிவைத்தார்கள்
செயலர் எலிசாமாவின் அறையிலேயே ஏட்டுச்சுருளை வைத்துவிட்டுத் தலைவர்கள் அரண்மனை முற்றத்திற்குள் சென்று நடந்த எல்லாவற்றையும் அரசனுக்குத் தெரிவித்தார்கள்
அரசனோ இச்சொற்களை எல்லாம் கேட்டுக்கொண்டிருந்த அவனுடைய பணியாளர்களோ அஞ்சவில்லை தங்கள் ஆடைகளைக் கிழித்துக்கொள்ளவுமிலலை
மாறாக எழுத்தர் பாரூக்கையும் இறைவாக்கினர் எரேமியாவையும் பிடித்து வருமாறு அரசனின் மகன் எரகுமவேல் அஸ்ரியேலின் மகன் செராயா அப்தவேலின் மகன் செலேமியா ஆகியோருக்கு அரசன் கட்டளையிட்டான்
எரேமியா சொல்ல பாரூக்கு எழுதியிருந்த சொற்கள் அடங்கிய ஏட்டுச்சுருளை அரசன் எரித்த பின்னர் ஆண்டவரின் வாக்கு எரேமியாவுக்கு அருளப்பட்டது
நீ மற்றுமோர் ஏட்டுச்சுருளை எடுத்துக்கொள் யூதா அரசன் யோயாக்கிம் முன்பு எரித்த ஏட்டுச்சுருளில் அடங்கியிருந்த எல்லாச் சொற்களையும் இதில் எழுதிவை
பின்னர் யூதா அசரனான யோயாக்கிமைக் குறித்து நீ சொல்லவேண்டியது ஆண்டவர் இவ்வாறு கூறுகிறார் பாபிலோனிய மன்னன் திண்ணமாய் வந்து இந்நாட்டை அழித்துவிடுவான் மனிதரையும் விலங்குகளையும் வெட்டி வீழ்த்துவான் என்று நீ ஏன் எழுதினாய்
நான் எச்சரித்திருந்தும் அவர்கள் பொருட்படுத்தியிராத தீங்குகளை அவர்கள் மேலும் எருசலேம் குடிகள்மேலும் யூதா மக்கள்மேலும் வரச் செய்வேன்
யூதாவின் அரசன் யோயாக்கிம் எரித்த ஏட்டுச்சுருளில் காணப்பட்ட எல்லாச் சொற்களையும் எரேமியா சொல்லச் சொல்லப் பாரூக்கு மீண்டும் அவற்றை ஏட்டுச்சுருளில் எழுதினார்
யோசியாவின் மகனும் பாபிலோனிய மன்னன் நெபுகத்னேசர் யூதா நாட்டின் அரசனாக ஏற்படுத்தியிருந்தவனுமான செதேக்கியா யோயாக்கிமின் மகன் கோனியாவுக்குப் பதிலாக ஆட்சிபுரிந்து கொண்டிருந்தான்